AIŠKINAMASIS RAŠTAS

Dėl viešosios įstaigos Molėtų r. pirminės sveikatos priežiūros centro teikiamų paslaugų kainų nustatymo

1. Parengto tarybos sprendimo projekto tikslai ir uždaviniai:

2021 m. balandžio 20 d. buvo gautas VšĮ Molėtų r. pirminės sveikatos priežiūros centro (toliau-centras) raštas Nr. S/21-158 „Dėl nemedicininių paslaugų kainų patvirtinimo“, kuriame prašoma Molėtų rajono savivaldybės tarybos patvirtinti naujas nemedicinines paslaugų kainas. Molėtų rajono savivaldybės taryba VšĮ Molėtų r. pirminės sveikatos priežiūros centro paslaugų kainas tvirtino 2014 m. kovo 27 d. sprendimu Nr. B1-52 Dėl viešosios įstaigos Molėtų r. pirminės sveikatos priežiūros centro mokamų paslaugų ir kainų sąrašo patvirtinimo“. Atsižvelgus į tai, kad nuo 2014 m. didėjo teikiamų paslaugų savikaina, taip pat didėjo ir biurokratinio darbo krūvis, įstaigos prašoma vis daugiau išduoti įvairių medicininių pažymų, daugėja pacientų prašymų siųsti informaciją registruotu paštu, taip pat taikyti pavežėjimo paslaugas iš centro į namus.

1. Siūlomos teisinio reguliavimo nuostatos:

Šiuo tarybos sprendimo projektu siūloma patvirtinti VšĮ Molėtų r. pirminės sveikatos priežiūros centro mokamų nemedicininių paslaugų įkainius siekiant įgyvendinti Lietuvos Respublikos vietos savivaldos įstatymo nuostatas, Lietuvos Respublikos sveikatos priežiūros įstaigų įstatymo nuostatas.

1. Laukiami rezultatai:

Priėmus teikiamą sprendimą neigiamų pasekmių nenumatoma.

1. Lėšų poreikis ir jų šaltiniai:

Nėra

1. Kiti sprendimui priimti reikalingi pagrindimai, skaičiavimai ar paaiškinimai.

Kainų paskaičiavimai pridedami.